User:Rho9998/Adrian and Ritheus/Page 2

Source: Cotton MS Julius A ii, f138r

on helle on þa ðridda tid heo scẏnð on þam ealond. þæt is glið nemned. ⁊ þar restað haligra manna saula oð domes dæig.

aga me. for hwá scẏne seo sunne swa reade on ærne morgien.

c þe secge. for þá ðe heo kymð up of þære sæ.

aga me. for hwá bẏð seo sunne swa read on æfen.

c þe secge. for þan þe heo lokað ufan on helle.

aga me. hu mẏcel seo sunne sẏ.

c þe secge. heo ẏs mare þoń eorðe. for þá heo bẏð on ælcú lande hat.

aga me. hwilc sẏ seo sunne.

c þe secge. Astriges se drẏ sæde ꝥ hit wære bẏrnende stan.

aga me. hwæt þæs liuigendan mannes gleng sẏ.

c þe secge. þas deadan swat.

aga me. hwilc sunu wræte ærest hif fæder on hẏs moder innoðe.

c þe secge. þære næddran sunu. for þam ðe seo moder of sloh ær þane fæder. ⁊ þoń of sleað þa bearn eft þa moder.

aga me. hwilc bisceop wære ærest on þare ealdan ǽ. ær cristes to kẏme.

c þe secge. Melchisedech. ⁊ Ááron.

aga me. hwilc bisceop wære on þære niwan æ.

c þe secge. petrus ⁊ iacobus.

aga me. hwilc man witegode ærest.